ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL

H O T Ă R Â R E
- privind  închirierea prin licitaţie publică a unui teren în suprafaţă de 20 mp situat pe Calea Unirii, T 31, P 1988, NC 23952

Analizand proiectul de hotarare înregistrat sub nr.63/22.04.2025 privind  închirierea prin licitaţie publică a unui teren în suprafaţă de 20 mp situat pe Calea Unirii, T 31, P 1988, NC 23952, iniţiat de primarul oraşului,
Având în vedere: 
- referatul de aprobare, înregistrat sub nr.6645/22.04.2025;
- raportul de specialitate întocmit de compartimentul de resort, înregistrat sub nr. 6646/22.04.2025;
[bookmark: _Hlk195710623]- Hotărârea Consiliului Local nr. 26 din 23.02.2021 privind aprobarea Inventarului bunurilor care alcătuiesc domeniul privat al orașului Boldești-Scăeni, cu modificările şi completările ulterioare;
- dispoziţiile art. 333-334 şi art. 362 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;
- avizul secretarului general al orașului Boldești-Scăeni, înregistrat sub nr. 6647/22.04.2025;
- avizul comisiei de specialitate nr. 2 - administrarea domeniului public  privat, gestionarea serviciilor de interes local;
În temeiul prevederilor art. 108, lit. c), art.129 alin. (2) lit. c) și alin. (6) lit. lit. b), art. 139 alin. (1) și alin. (3) lit. g), și art. 196 alin.(1) lit. a) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;
 Consiliul Local al oraşului Boldeşti-Scăeni, întrunit în şedinţa publică ordinară în data de 29.04.2025, adoptă prezenta hotărâre:

[bookmark: _Hlk196394504][bookmark: _Hlk195710695]Art.1. (1) Se aprobă închirierea prin licitaţie publică a terenului în suprafaţă de 20 mp situat pe Calea Unirii, T 31, P 1988, NC 23952, având datele de identificare prevăzute în anexa nr. 1 şi configuraţia conform planşei anexate.
    (2) Obiectivul închirierii îl reprezintă desfăşurarea unor activităţi prevăzute în documenţaţia de atribuire.
   (3) Închirierea se face pe o perioadă de  3 ani, cu posibilitatea prelungirii termenului prin act adiţional.
Art.2. Închirierea se va face în condiţiile cuprinse în Documentaţia de atribuire, prevăzută în anexa nr. 2.
         

Art.3. (1) Preţul minim al chiriei de la care porneşte licitaţia este de 2,52 euro mp/lună.
(2) Chiria se va achita lunar la casieria Primăriei în primele 10 zile ale lunii pentru luna anterioară, la paritatea leu/euro stabilită de BNR în preziua plății.
Art.4. Se împuterniceşte primarul oraşului să organizeze procedura privind închirierea terenului şi să semneze contractul de închiriere cu ofertantul declarat câştigător în urma licitaţiei.
 Art.5. Anexele nr. 1-2, precum şi planşa anexată fac parte integrantă din prezenta hotărâre.
 Art.6. Prezenta hotărâre se comunică, pentru ducerea la îndeplinire, Serviciului patrimoniu local şi monitorizare servicii publice şi se comunică prin grija acestui serviciu, Serviciului urbanism, amenajarea teritoriului, achiziţii publice, cadastru, control comercial şi transport local, informatică şi se aduce la cunoştinţă publică prin publicarea pe pagina de internet boldesti-scaeni.ro, în secțiunea Monitorul Oficial Local.

